લખનૌઃ કર્ણાટકના ટાઈગર રિઝર્વમાંથી આ વર્ષે જ દુધવા નેશનલ પાર્ક લાવવામાં આવેલા હાથીઓના સમૂહે એક મોટી સફળતા મેળવી છે. માત્ર કન્નડ ભાષા જ સમજતાં આ હાથીઓએ હવે હિંદી ભાષા પણ શીખી છે. કર્ણાટકમાં રહીને આરામની જિંદગી જીવી આવેલા આ હાથીઓને દુધવા પાર્કમાં મહેનત કરવી પડી રહી છે. જેમાં પેટ્રોલિંગનું કાર્ય મહત્વનું છે. નોંધનીય છે કે આ મહિનામાં પાંચ મેના રોજ કર્ણાટકથી 11 હાથીઓેને યુપીના દુધવા પાર્કમાં લાવવામાં આવ્યાં હતાં. જેમાંથી આ હાથીઓને ટ્રેનિંગ આપ્યા પછી પાંચ સપ્ટેમ્બરના રોજ અલગ અલગ અભ્યારણ્યોમાં મોકલી દેવામાં આવશે.